b'\n_START_ARTICLE_\nAntalijos provincija\n_START_SECTION_\nLankytinos vietos\n_START_PARAGRAPH_\nAntalijos provincijoje yra gausyb\xc4\x97 archeologini\xc5\xb3 radini\xc5\xb3 viet\xc5\xb3. Tarp j\xc5\xb3 yra vakarin\xc4\x97je dalyje esantys senov\xc4\x97s Likijos miest\xc5\xb3 Ksanto, Miros, Limiros ir Arikandos bei i\xc5\xa1 dalies po vandeniu esantys griuv\xc4\x97siai aplink Kekov\xc4\x85, tarp Miros ir Ka\xc5\xa1o. \xc5\xa0iauriau Antalijos yra Pisidijos Termesas ir Selg\xc4\x97, taip pat prie\xc5\xa1istorin\xc4\x97 Karaino ola. Rytuose yra Pamfilijos miestai Perga, Aspendas, Sid\xc4\x97 ir Silionas.\n_START_SECTION_\nIstorija\n_START_PARAGRAPH_\nAntalija buvo apgyvendinta dar prie\xc5\xa1istoriniais laikais. \xc5\xbdmoni\xc5\xb3 gyvenimo p\xc4\x97dsak\xc5\xb3 Karaino olose (30\xc2\xa0km \xc5\xa1iauriau nuo Antalijos miesto) atrandama i\xc5\xa1 ankstyvojo paleolito (150 000\xe2\x80\x93200 000\xc2\xa0m. pr. m. e.) laik\xc5\xb3. Kiti radiniai datuojami mezolitu (Beldibio olos), neolitu ir v\xc4\x97lesniais laikotarpiais rodo, kad \xc5\xa1is regionas buvo nuolat apgyvendintas \xc4\xafvairioms civilizacijoms priklausan\xc4\x8di\xc5\xb3 \xc5\xbemoni\xc5\xb3._NEWLINE_Pirm\xc4\x85 kart\xc4\x85 regionas minimas hetit\xc5\xb3 laikotarpyje (II t\xc5\xabkst. pr. m. e.) kaip \xe2\x80\x9eLukos \xc5\xbeemi\xc5\xb3\xe2\x80\x9c dalis (nuo \xc4\x8dia kil\xc4\x99s Likijos pavadinimas). Likai pasi\xc5\xbeym\xc4\x97jo kaip puik\xc5\xabs j\xc5\xabrininkai (bei piratai), brangin\xc4\x99 savo nepriklausomyb\xc4\x99.'